b'\n_START_ARTICLE_\nStormie Jones\n_START_PARAGRAPH_\nStormie Dawn Jones (30. toukokuuta 1977 \xe2\x80\x93 11. marraskuuta 1990) oli maailman ensimm\xc3\xa4inen henkil\xc3\xb6, jolle tehtiin yhdistetty maksan- ja syd\xc3\xa4mensiirto. H\xc3\xa4n oli kotoisin Texasista, Yhdysvalloista._NEWLINE_Historialliset siirrot tehtiin 14. helmikuuta 1984 tyt\xc3\xb6n ollessa kuusivuotias. Jones k\xc3\xa4rsi familiaalisesta hyperkolesterolemiasta, joka nosti h\xc3\xa4nen kolesterolitasonsa kymmenkertaiseksi. H\xc3\xa4n k\xc3\xa4rsi kuusivuotiaana kaksi syd\xc3\xa4nkohtausta. Lis\xc3\xa4ksi h\xc3\xa4nell\xc3\xa4 oli angina pectoris -kipuja ja syd\xc3\xa4men vajaatoimintaa. Siirron j\xc3\xa4lkeen h\xc3\xa4n sai hepatiitin, ja siirretty maksa tuhoutui. 20. helmikuuta 1990 Jones sai viel\xc3\xa4 uuden maksan, joka my\xc3\xb6s tulehtui. Marraskuussa 1990 Jones joutui sairaalaan influenssan kaltaisista oireista k\xc3\xa4rsitty\xc3\xa4\xc3\xa4n. Sairaalassa h\xc3\xa4nen verenpaineensa putosi, h\xc3\xa4nest\xc3\xa4 tuli letarginen ja h\xc3\xa4n k\xc3\xa4rsi syd\xc3\xa4nkohtauksen. H\xc3\xa4nen kuolemansa 13-vuotiaana liittyi vuonna 1984 siirretyn syd\xc3\xa4men hyljint\xc3\xa4\xc3\xa4n, mik\xc3\xa4 on harvinaista niin pitk\xc3\xa4n ajan j\xc3\xa4lkeen._NEWLINE_Jonesin yhdistetty maksan- ja syd\xc3\xa4mensiirto avasi tiet\xc3\xa4 muille kahden elimen yht\xc3\xa4aikaisille siirroille.'